Itaewon

Itaewon ialah sebuah kawasan (ding dong) yang terletak di daerah Yongsan-gu di Seoul, ibu kota Korea Selatan. Sekitar 22 ribu orang tinggal di Itaewon. Itaewon sangat terkenal dalam kalangan pelancong dan ekspatriat, termasuk kakitangan tentera Amerika yang bertugas di Korea Selatan. Banyak restoran antarabangsa yang dibuka oleh golongan imigran di Itaewon seperti dari India, Thailand, Timur Tengah dan Mexico. Di Itaewon, terdapat juga Masjid Pusat Seoul, masjid terbesar di Korea Selatan.

 Dalam budaya popular 
Duo hip hop UV terdiri daripada penyanyi Korea, JYP (Park Jin-young) dan Yoo Se-yoon mengeluarkan lagu "Itaewon Freedom" pada April 2011. Tajuk serta lagu itu membayangkan serta meraikan persepsi umum Korea tentang keterbukaan Itaewon berbanding dengan budaya Korea konvensional yang lebih konservatif. Populariti lagu dan video muziknya mengilhamkan lagu parodi dan video daripada kumpulan gadis Crayon Pop pada 2013. Kedua-dua video itu sebahagiannya dirakam di kawasan Itaewon. Selain itu, drama Korea 2020, Itaewon Class berlatarkan Itaewon.

 Rujukan 

 Pautan luar 

Official Seoul City Tourism :Itaewon

Kategori:Seoul